ගෝල 3 – 0 ක් වශයෙන් අප්‍රිකානු කලාපයේ් සූරයන් වන කොංගෝ රාජ්‍යයේ ටී. පී. මසෙම්බේ කණ්ඩායම පරාජය කළ යුරෝපීය කලාපයේ සූරයන් වූ ඉන්ටර් මිලාන් පිල ක්‍රීඩා සමාජ ලෝක කුසලාන (club world cup)  පාපන්දු සූරතාව දිනා ගැනීමට සමත් විය.එක්සත් අරාබි එමීර් රාජ්‍යයේ අබුඩාබි නුවර පැවැති මේ තරගාවලියේ වසර 10 ක ඉතිහාසයේ විමතිය දනවන සුලු සිදුවීම වූයේ අවසන් පූර්ව තරගයේදී බ්‍රසීල කොපා ලිබටරෝස් සූරයන් වන ඉන්ටර්නැෂනල් පිල ගෝල 2 – 0 ක් ලෙස පරාජය කිරීමට මසෙම්බේ පිල සමත් වීමය.අප්‍රිකානු කණ්ඩායමක් ක්‍රීඩා සමාජ ලෝක කුසලාන පාපන්දු තරගාවලියේ අවසන් තරගයකට සුදුසුකම් ලැබූ ප්‍රථම අවස්ථාව ද එය විය.මසෙම්බේ පිල පසුගිය දශකයේදී ප්‍රධාන පෙළේ පාපන්දු ලීග් සූරතා 5 ක් ජය ගැනීමට සමත් වූ කණ්ඩායමකි..